**Kérelem adatvédelmi hatósági eljárás megindítására  
(kivéve bűnüldözési, nemzetbiztonsági és honvédelmi célú adatkezelés)**

1. **Kérelmező adatai**

I.1. Kérelmező viselt neve:

|  |  |
| --- | --- |
| Titulus (dr.): |  |
| Családi neve: |  |
| Utóneve(i): |  |

I.2. Kérelmező születési neve:

|  |  |
| --- | --- |
| Családi neve: |  |
| Utóneve(i): |  |

I.3. Kérelmező anyja születési neve:

|  |  |
| --- | --- |
| Családi neve: |  |
| Utóneve(i): |  |

I.4. Kérelmező születési helye és ideje:

|  |  |
| --- | --- |
| Születési helye (kerület esetén annak megjelölése): |  |
| Születési ideje: |  |

I.5. A kérelmező lakcím adata:

|  |  |
| --- | --- |
| Település neve (kerület esetén annak megjelölése): |  |
| Postai irányítószám: |  |
| Közterület elnevezése és jellege: |  |
| Házszám/helyrajzi szám: |  |
| épület/ lépcsőház/ szint (emelet)/ajtó: |  |

I.6. A kérelmező képviselőjének adatai (amennyiben a kérelmező képviselővel jár el):

|  |  |
| --- | --- |
| Titulus (dr.): |  |
| Családi neve: |  |
| Utóneve(i): |  |
| Születési helye és ideje: |  |
| Jogi képviselő esetén kamarai azonosító száma: |  |

1. **A kérelem adatai**

II.1. A feltételezett jogsértést megvalósító adatkezelő, illetve adatfeldolgozó azonosításához szükséges, az érintett rendelkezésére álló adatok:

|  |  |
| --- | --- |
| Megnevezése/neve: |  |
| Székhelye/lakcíme: |  |
| Elektronikus elérhetősége: |  |
| Cégjegyzékszáma/adószáma (csak nem természetes személy kérelmezett esetén): |  |
| Egyéb, a beazonosítást segítő adat:[[1]](#footnote-1) |  |

II.2. A feltételezett jogsértés megjelölése[[2]](#footnote-2):

|  |
| --- |
|  |

II.3. A feltételezett jogsértést megvalósító konkrét magatartás vagy állapot leírása[[3]](#footnote-3):

|  |
| --- |
|  |

II.4. A feltételezett jogsértéssel kapcsolatos állításokat alátámasztó tények és azok bizonyítékai[[4]](#footnote-4):

|  |
| --- |
|  |

II.5. A megjelölt jogsértés orvoslása iránti döntésre vonatkozó határozott kérelem[[5]](#footnote-5):

|  |
| --- |
|  |

Kelt: …......................................, ……………év …...................hó ….....nap

……………………………………………

kérelmező vagy

törvényes vagy meghatalmazott képviselője

saját kezű aláírása  
(ha nem elektronikusan kerül benyújtásra)

**Kitöltési útmutató**

A Hatóság felhívja a figyelmet arra, hogy **a kérelemben csak az általános adatvédelmi rendelet alkalmazandóvá válását (2018. május 25.) követően bekövetkezett jogsértés jelölhető meg.**

A Hatóság tájékoztatja továbbá a Tisztelt Ügyfeleket arról, hogy az általános közigazgatási rendtartásról szóló törvény szerint **a Hatóság írásban, az elektronikus ügyintézés és a bizalmi szolgáltatások általános szabályairól szóló törvényben (Eüsztv.) meghatározott elektronikus úton (a továbbiakban együtt: írásban), vagy személyesen, írásbelinek nem minősülő elektronikus úton (a továbbiakban együtt: szóban) tart kapcsolatot** az ügyféllel és az eljárásban résztvevőkkel. Ha törvény másként nem rendelkezik, a kapcsolattartás formáját a hatóság tájékoztatása alapján az ügyfél választja meg. Az ügyfél a választott kapcsolattartási módról más - a hatóságnál rendelkezésre álló - módra áttérhet. Életveszéllyel vagy súlyos kárral fenyegető helyzet esetén a hatóság választja meg a kapcsolattartás módját.

1. **Kérelmező adatai**

**Eljárási képesség:** A kérelmező akkor rendelkezik eljárási képességgel, ha az ügy tárgyára tekintettel cselekvőképesnek minősül.

Az adatvédelmi hatósági eljárás megindítását **az adatkezelés érintettje kérelmezheti.**

**Képviselet:** A kérelmező **helyett** eljárhat törvényes vagy meghatalmazott képviselője, vagy a kérelmező és képviselője együtt is. A meghatalmazott a képviseleti jogosultságát - ha azt a rendelkezési nyilvántartás nem tartalmazza - köteles igazolni. A meghatalmazást közokiratba vagy teljes bizonyító erejű magánokiratba kell foglalni vagy jegyzőkönyvbe kell mondani. Amennyiben kérelmező a rendelkezési nyilvántartásban meghatalmazás típusú rendelkezést tesz a Hatóság előtti eljárásra vonatkozóan, akkor a Hatóság előtti eljáráshoz nem szükséges külön, papír alapú meghatalmazást készíteni.

A kérelemnek tartalmaznia kell **a kérelmező képviselőjének azonosításához szükséges adat**ait és elérhetőségét.

Amennyiben a kérelmező eltérően nem rendelkezik, **az iratokat a hatóság** - a személyes megjelenésre szóló idézés kivételével - **a képviselő részére küldi meg**. A személyes megjelenésre szóló idézésről a hatóság a képviselőt egyidejűleg értesíti.

**I.1.** Viselt név: a természetes személy családi és utóneve

**I.2.** Születési név: a születési név az a név, amely az érintettet a születési anyakönyv alapján megilleti

**I.5.** Lakcím: természetes személy bejelentett lakóhelyének, illetve tartózkodási helyének címe

Közterület jellege: pl. út, utca, tér, körút, sor

1. **A kérelem adatai**

**II.1.** Székhely: A jogi személy székhelye a jogi személy bejegyzett irodája, ahol a jogi személynek biztosítania kell a részére címzett jognyilatkozatok fogadását és a jogi személy jogszabályban meghatározott iratainak elérhetőségét.

Elektronikus elérhetőség: az elektronikus kapcsolattartásra szolgáló hivatalos elérhetőség (pl.: cégkapu/ügyfélkapu/hivatali tárhely)

Cégjegyzékszám: A cég azonosítására szolgáló adat

Adószám: Az állami adó- és vámhatóság által képzett technikai azonosítószám

Egyéb beazonosítást segítő adat: pl. a weboldal elérhetősége, magánszemély adatkezelő esetén személyazonosító adatai, elérhetősége

**II.2.** A feltételezett jogsértés megjelölése: [Infotv. 60.§ (5) bek. a) pont] pl.: az adatkezelő határidőben nem teljesítette valamely érintetti joga gyakorlására irányuló kérelmét, az adatkezelő jogellenesen továbbította személyes adatait.

**II.3.** A feltételezett jogsértést megvalósító konkrét magatartás vagy állapot leírása: [Infotv. 60.§ (5) bek. b) pont] pl.: 1. a munkáltató rejtett kamerával figyeli meg a munkavállalókat, melyről akként szereztek tudomást, hogy a felvételek alapján munkáltatói intézkedést alkalmaztak velük szemben, vagy egy webshop üzemeltetője nem tett közzé adatvédelmi tájékoztatót, holott személyes adatokat kezel. 2. A szomszéd olyan kamerarendszert telepített, amivel célirányosan az Ön ingatlanját figyeli meg.

**II.4.** A feltételezett jogsértéssel kapcsolatos állításokat alátámasztó tények és azok bizonyítékai: [Infotv. 60.§ (5) bek. d) pont] Szöveges leírás, és amennyiben rendelkezésre áll a kérelemhez csatolni szükséges a kérelem alátámasztására szolgáló bizonyítékokat pl.: érintetti jogok gyakorlása esetén az adatkezelővel folytatott levelezések másolatát; az adatkezelő által kibocsátott adatkezelésre vonatkozó szabályzatok, tájékoztatók, kamerák látószögét dokumentáló képfelvételek másolatát, amennyiben kezdeményezett a jegyzőnél birtokvédelmi eljárást, annak a dokumentum másolatait.

**II.5.** A megjelölt jogsértés orvoslása iránti döntésre vonatkozó határozott kérelem: [Infotv. 60.§ (5) bek. e) pont]. Az általános adatvédelmi rendelet 58. cikk (2) bekezdése határozza meg a Hatóság korrekciós jogkörét, pl. 1. a Hatóság állapítsa meg, hogy a Kérelmezett nem megfelelően teljesítette a Kérelmező hozzáférési joga gyakorlására irányuló kérelmét és ezzel megsértette a Kérelmező általános adatvédelmi rendelet 15. cikk (1) bekezdés szerinti jogát, 2. a Hatóság kötelezze a Kérelmezettet arra, hogy a Kérelmező részére adjon az általános adatvédelmi rendelet 15. cikk (1) bekezdés szerinti, megfelelő tartalmú teljes tájékoztatást a Kérelmező Kérelmezett által kezelt személyes adatairól

**Aláírás:** Abban az esetben szükséges a kérelmező vagy törvényes vagy meghatalmazott képviselője saját kezű aláírása, ha a kérelem:

* postai úton vagy
* személyesen a Hatóság ügyfélszolgálatán

kerül benyújtásra, illetőleg

* a Hatóságnál személyes ügyfélszolgálat keretében kerül sor a kérelem felvételére.

1. pl.: weboldal címe vagy magánszemély adatkezelő esetén annak további elérhetőségei [↑](#footnote-ref-1)
2. pl.: az adatkezelő határidőben nem teljesítette valamely érintetti joga gyakorlására irányuló kérelmét [↑](#footnote-ref-2)
3. pl.: a munkáltató rejtett kamerával figyeli meg a munkavállalókat, melyről akként szereztek tudomást, hogy a felvételek alapján munkáltatói intézkedést alkalmaztak velük szemben [↑](#footnote-ref-3)
4. Szöveges leírás, és amennyiben rendelkezésre áll a kérelemhez csatolni szükséges a kérelem alátámasztására szolgáló bizonyítékokat pl.: érintetti jogok gyakorlása esetén az adatkezelővel folytatott levelezések; az adatkezelő által kibocsátott adatkezelésre vonatkozó szabályzatok, tájékoztatók, kamerák látószögét dokumentáló képfelvételek másolatát [↑](#footnote-ref-4)
5. Az általános adatvédelmi rendelet 58. cikk (2) bekezdése határozza meg a Hatóság korrekciós jogkörét, pl. a Hatóság állapítsa meg, hogy…; a Hatóság kötelezze a Kérelmezettet arra, hogy …; [↑](#footnote-ref-5)